lflage/wiki-talks huggingface dataset:
Diskussioun:Politesch Iddien

message: Ass Kleptokratie elo just e politesche System, mee keng politesch Iddi, a wou läit den Ënnerscheed? --Otets 18:27, 6 Dezember 2005 (UTC)
Eis transmuselanesch Leit huelen deen Ausdrock nees "doudeescht" (do sinn e puer Kryptoanarchisten, déi d'Wiki onsécher maachen) dofir ass den Artikel gespaart. Anerer (wéi nl an en) ginn dovun aus, datt deen Ausdrock pejorativ gebraucht gëtt. Et ass wéi mat der Gerontokratie, déi et éischter bei Naturvëlker gëtt, en Ausrock deen awer dacks "pejorativ" gebraucht gouf fir déi sowjetesch oder DDR Gruftien, déi nach als Sklerotiker d'Muecht net wollten aus der Hand ginn; naja mat 99 Prozent vun de Stëmmen. Et fënnt een deen Ausdrock net an engem seriöse Buch iwwer politesch Iddien an och net iwwer politesch Systemer. Awer politesch Fatzbeidelen, déi där Virstellung entspriechen loosse sech mat den Honnerte fannen. --Cornischong 18:49, 6 Dezember 2005 (UTC)
thread_title: Untitled
Diskussioun:Pierre Even (Affekot)

message: A wann eng frëndlech Séil eis nach eng Foto vum Pierre Even kéint verschafen ........... --Cornischong 15:02, 9 Dezember 2005 (UTC)
replies: text: :Datt kee sech soll iwwerlaascht fillen, hunn ech emol no enger Foto gefrot. --Cornischong 16:35, 22 Juli 2007 (UTC)

message: Salut, de Pierre Even (Affekot) ass manifestement e Nokomme vum Pierre Even (Politiker), (1828-1886). Well ech awer keng Referenz duerfir hunn, hunn ech dat net derbäi gesat. Béid si vu Beefort an de Pierre Even (Affekot) huet eng historesch Recherche iwwer de Politiker Pierre Even a seng zwou Duechtere gemaach (cf. Die Warte vum 7. Juli 2016). --Cayambe (Diskussioun) 12:10, 9. Jul. 2016 (UTC)
thread_title: Virfahren
Diskussioun:Actinium

message: et ass déi Këschtchen ënnert der jetzeger déi muss agrummt ginn --Marcus 16:09, 14 Dezember 2005 (UTC)
Eigentlech ass et déi richteg Këschtchen, mee ganz Onrecht hues de trotzdeem net. Eis Infobox kënnt aus der de-wiki an do sëtzt d'Rumm op der richteger Plaz an hirer Periodentabell (si zielen Actinium zu den Iwwerganksmetaller) - mee mär hunn eng aner Periodentabell (mär zielen Actinium zu den Actinoiden). Vu datt et eng Mordsoarbecht ass, bäi all Element d'Rumm frësch op eis eegen Tabell ze berechnen, hu mer déi onlogesch Situatioun, datt eis Tabell aus der Infobox net zu eiser Tabell am Artikel iwwer de Periodesystem passt. --Otets 17:18, 14 Dezember 2005 (UTC)
thread_title:  falsch Këschtchen
Diskussioun:Arthropoden

message: ech mengen op dës Säit sollt e Redirect féieren, mee wéi een Arthropoda oder Arthropoden ? --Marcus 07:42, 15 Dezember 2005 (UTC)
Villeicht di zwee am beschten. --Alexandra 08:02, 15 Dezember 2005 (UTC)
thread_title: Untitled

message: Zwou Remarquen:
1. Am Däitsche seet een haut 'Gliederfüßer' a kaum nach 'Gliederfüßler'. Cf och :de:Gliederfüßer.
2. Glidderfüssler hunn ech duerch Glidderféisser ersat. Béid sinn esou wäit ech et gesinn 'hei' erfonnte Wierder. Dat zweet kléngt mMn besser. 
3. De Lemma hunn ech op Arthropoden (wéi Insekten) geréckelt. Wann dat net gefällt, sinn ech gär dermatt d'accord datt den Haaptlemma op Glidderféisser gesat gëtt. Aner Meenungen? --Cayambe (Diskussioun) 10:13, 10. Mee 2012 (UTC)
thread_title: Arthropoden a Glidderfüssler vs Glidderféisser
Diskussioun:Salvador Dalí

message: Bei dësem Artikel kënne mer eis op Allerhand gefaasst halen. Natierlech war den Dalí eng Geldschlaang. Mee wann hei ee kënnt mat "verschidde Leit hu behaapt ...." dann huelen ech de Klabes eraus. Zuguer bei deem "komeschen" Hunn Dalí hu mer all Interessi bei der Realitéit ze bleiwen, déi ass geckeg a politesch pervers genuch. --Cornischong 13:43, 16 Dezember 2005 (UTC)
thread_title:  Trivia, déi Saach ass net falsch
Diskussioun:Sender 1212

message: Mat enger "Laangwellefrequenz 1214,5 Meter", wéi kënnt de Sender u säin Numm? --Cornischong 01:54, 19 Dezember 2005 (UTC)

message: An der Literatur hunn ech näischt fonnt, wat dat direkt erkläre géif.
Mee ech huelen un, 't ass ganz einfach, well "1212" méi e "grëffegen" Numm ass. Déi Ofwäichung ass minimal am Laangwelleberäich, wou den Empfang vun enger Statioun sech zimmlech "breed" iwwer d'Frequenzskala zitt.
--158.169.131.14 09:08, 19 Dezember 2005 (UTC)
thread_title:  2,5
Diskussioun:Alabama (Homonymie)

message: Datt e Kapitel, dat sech nëmmen ëm den Numm dréit, net soll "Den Numm" heeschen, mee "Geschicht" geet däitlech iwwer meng Méiglechkeeten ewech. Villäicht hunn ech och d'Iwwersiicht verluer? --Cornischong 02:08, 19 Dezember 2005 (UTC)
Vu datt s de dech absolut null un de Standard gehalen hues, hunn ech missen de ganz grousse Biesem eraushuelen an alles gouf radikal standardiséiert. Wann s de elo awer eng kleng Ofwäichung mat engem Titel "Den Numm" wëlls, dann hunn ech domat natierlech weider kee Problem. --Otets 02:24, 19 Dezember 2005 (UTC)
thread_title: Untitled

message: "Vu datt s de dech absolut null un de Standard gehalen hues". Lo geet et mär es esou lues duer mat deem Tounfall! Dee Saz do fannen ech eng zimmlech Frechheet! Ech froe mech ëm wat fir Standarde et hei soll goen, a wien déi festgeluecht huet. Mee wann ech mer dat Ganzt iwwerleeën, dann hunn ech besser, ech hale mech aus deene Saachen eraus, ech wëll schliisslech net hënneren, wann hei "alles .. radikal standardiséiert" gëtt. Ech wëll natierlech och keng "kleng Ofwäichung" vun deem "neie Standart", net datt nach een domat e Problem soll hunn. --Cornischong 03:12, 19 Dezember 2005 (UTC)
Du selwer hues mech gefrot, eng Tabell ze maachen (den Titelskelett war do just d'gratis Bäilag). U sech wollt ech mech gëscht just ëm mäi Bot këmmeren, mee wann een da sou léif gefrot gëtt, da mécht een engem alt eppes. Wann ech dann awer gesinn, datt ech eppes op deng Ufro hin op d'Bee stellen, an du mëss dann de Geck mat menger Tabell andeems de se e Pup ausfëlls, da kanns de der verschidden Tounfäll op ganz einfach Manéier erklären, oder wéi géifs du dech fillen, wann s de mengs veroarscht ze ginn? --Otets 13:41, 19 Dezember 2005 (UTC)
thread_title:  Den "neie Standard" an déi, déi sech "absolut null" drun halen
Diskussioun:Tréier

message: Do sollt et dach och eng Universitéit ginn?? Hu mär schonns eppes doriwwer? --Cornischong 17:01, 20 Dezember 2005 (UTC)
Ech hunn e puer Informatiounen zur Uni. Ass allerdéngs net ganz vill. Wäert se an nächster Zäit bäifügen. --Tomateus 17:09, 20 Dezember 2005 (UTC)
--> www.uni-trier.de soen ech nemmen. Enner Allgemeine Informationen get et eng Rubrik dei sech (kurze) Vorstellung der uni nennt. P.S. do sinn ech spezi.--mabus 01:52, 26 Dezember 2005 (UTC)
replies: text: ::Wann ech dat elo richteg verstanen hunn, da ginn elo Neel mat Käpp gemaacht iwwer d'Uni vun Tréier. De Spezi ass do, 't ass nach genuch Plaz um Server. --Cornischong 02:14, 26 Dezember 2005 (UTC)
replies: text: :: Daat hun ech mer lo geduerscht. Mee am moment hun ech leider net d'Zait dofir. Kucken waat ech man kann.--mabus 13:49, 26 Dezember 2005 (UTC)
replies: text: :::You name it, we write it!?? --Cornischong 14:27, 26 Dezember 2005 (UTC)
Eng kleng Fro: Wéi solle mer d'Nimm vun de Bauwierker schreifen? Kaiserthermen <-> Keeserthermen, Liebfrauenkirche <-> Léiffraekierch ? --Tomateus 05:03, 21 Dezember 2005 (UTC)
Ech gesinn elo grad, datt bei de meeschte Stied bei Kuckeswäertes just eng verlinke Lëscht steet. Soll ech zu all Bauwierk direkt een eegenen Artikel ufänken oder esou wéi bis elo weider maachen? --Tomateus 10:15, 22 Dezember 2005 (UTC)
Wat méi, wat méi. Léiwer fir all Gebai en eegenen Artikel mat allem Pipapo. A wann et alt nëmme wéinst de Griichen an dem Otets ass :-)) mengt de --Cornischong 10:27, 22 Dezember 2005 (UTC)

text: :A vergiess de Sprangbur net. Merci. --Cornischong 10:28, 22 Dezember 2005 (UTC)

message: Moien, ich muss mich hier auf Deutsch melden, kann Luxemburgisch leider nur lesen :-/ Regierungsbezirke gibt es in Rheinland-Pfalz nicht mehr, siehe :de:Regierungsbezirk Trier.  Mat beschte Gréiss, Langec 09:24, 21. Sep. 2010 (UTC)
replies: text: Danke, für die Info wurde verbessert.  Les Meloures 10:11, 21. Sep. 2010 (UTC)
thread_title:  Regierungsbezirk aufgelöst
Diskussioun:Arel

message: Fir "Autelbas" hu mär am Artikel den Numm "Buergelter". Op der Websäit vun "Areler Land a Sprooch" ( http://www.alas.be/uertschaftsnimm.htm ) steet fir Autelbas "Nidderälter". --Cornischong 21:35, 20 Dezember 2005 (UTC)
Lo hu mer am Artikel nach e puer grouss wäiss Lächer weider. --Cornischong 20:36, 17 Juli 2006 (UTC)
Firwat pendele mer tëscht zwéi belsch Fändelen hin an hier? Deen am svg. an deen am png. , déi en total verschiddent Rout hunn. --Cornischong 08:17, 8 September 2006 (UTC)
Wann ech häi de Wope kucken da stellen ech fest dass anscheinend Durbuy de selwechten huet do kënnt mer eppes komesch vir.  Ass daat wirklech esou ? Les Meloures 21:43, 14 September 2006 (UTC)
replies: text: :Et ass nët komesch  ech si blann Les Meloures 22:54, 14 September 2006 (UTC)
thread_title: Untitled

message: Image:Erreur sur le Blason de la ville Arlon - 01.jpg
- --Bernard Piette 09:08, 7. Okt 2008 (UTC)
thread_title:  Ville d'Arlon
Diskussioun:Hëpperdang

message: Op http://www.luxnatur.lu/luxnatur/schmaa07.htm   geet Rieds vun "Heppendanger Kéis Weich- Hartkäse u. Camembert", "Joghurt" a vu "Botter". Firwat soll de Yoghuert hei geläscht ginn? --Cornischong 14:27, 21 Dezember 2005 (UTC)
thread_title:  Zum Schanck-Haff
Diskussioun:Lëscht vu lëtzebuergesche Planzennimm

message: You name it, we fly it ;-)) Merci Cornischong an Alexandra ! Myriam 16:01, 21 Dezember 2005 (UTC)
w.e.g. nëmmen déi latengsch Nimm italic schreiwen --Marcus 10:32, 22 Dezember 2005 (UTC)
replies: text: : Sou besser? Myriam 10:37, 22 Dezember 2005 (UTC)
replies: text: ::Ausser de PlanzeNNimm. --> Vullennimm, Vullennascht  :-)  --Cornischong 10:53, 22 Dezember 2005 (UTC)

text: : Jo, hat ech och gesinn, ech hat et am Artikel gännert, mee wéi kréien ech dat am Titel verbessert? Myriam 11:01, 22 Dezember 2005 (UTC)
den éischten latengeschen Numm gëtt ëmmer groussgeschriwwen, den 2. ëmmer kleng (ech wees, ech si penibel, mee dat ass eng vun den eenzege Saachen déi wierklech op der ganzer Welt standardiséiert sinn)--Marcus 11:05, 22 Dezember 2005 (UTC)
Net änneren! Stoe loossen! Et kritt zwéin "n" :-))))    --Cornischong 11:11, 22 Dezember 2005 (UTC)

text: : Lo awer, oder? Iwwert e Mangel un Ënnerstëtzung kann een sech jo hei wierklech net bekloen ;-)) Myriam 11:21, 22 Dezember 2005 (UTC)
Wéi kënnt den Accent circonflexe op den "Dâmantel"? Dee kenne mer jo just vu franséische Friemwierder hier, an dat dote schéngt mer awer keent ze sinn. --Otets 10:31, 23 Dezember 2005 (UTC)

text: : Wou s de Recht hues, hues de Recht. Ech hat eng ganz Rëtsch Copy/Pasten gemaach a réischt duerno verbessert. Deen as mer wuel entgaang :-( Myriam 10:47, 23 Dezember 2005 (UTC)

message: Moien,
Ech géif proposéieren d'Lëscht ëmzebauen, ouni Ofdeelung pro Buschtaf, fir datt een se pro Sprooch dem Alphabet no zortéiere kann, sou wéi den Zinneke  dat och bei der Lëscht vu lëtzebuergeschen Nimm vun Uebst a Geméis proposéiert hat. Wa keen eppes dergéint huet, këmmeren ech mech drëm. GilPe (Diskussioun) 16:51, 28. Nov. 2021 (UTC)
replies: text: Wat och nach wichteg wier, ass, unzeginn - wann een dat weess - op wat déi Lëscht baséiert. Ouni en Usproch op Vollstännegkeet, no wat fir engem Critère och ëmmer, ass dat séier e bësse konterbont. --Zinneke (Diskussioun) 18:16, 28. Nov. 2021 (UTC)
D'Lëscht gouf elo mol aktualiséiert an esouwäit et méiglech war dat erauszefannen, mat der Quell vum lb Numm komplettéiert. GilPe (Diskussioun) 20:47, 3. Dez. 2021 (UTC)
thread_title:  Mat oder ouni Ofdeelung pro Buschtaf?
Diskussioun:Eifeler Reegel

message: Wann de Josy Braun a sengem "Eis Sprooch richteg schreiwen" dat "Déngen" "Eifeler Reegel" nennt (an engem Buch, dat KOMPLETT op Lëtzebuergesch ass, wäert dat scho säi Sënn hunn. Heiandsdo kéinte mer eis awer mol beherrschen. Et ginn Uertschaften op der welt, déi en net-lëtzebuergeschen Numm hunn, dach, dach; och a Wales gëtt et eng "Llanfairpwllgwyngyllgogerychwyrndrobwllllantysiliogogogoch". Och beim "Taumatawhakatangihangakoauauotamateaturipukakapikimaungahoronukupokaiwhenuakitanatahu" ass mer keen aneren Numm bekannt. --Cornischong 20:28, 21 Dezember 2005 (UTC)
An eisem Artikel nenne mer als Alternativnumm "Äifler Reegel". Ech duecht, dat hätt och e Sënn. Esou kann ee sech ieren. --Otets  20:43, 21 Dezember 2005 (UTC)
" An enger staark vereinfachter Form laut d'Reegel esou:" :Ëm watfir e Verb geet et do? Lauten? Lauden? --Cornischong 13:08, 21 September 2006 (UTC)
thread_title: Untitled

message: Ech hu géschter op SpellChecker.lu gesinn dass et do ee spezielle Programm gëtt fir d'Äifeler Reegel. Kann een deen hei drasetzen? ech weess net wéi dat geet.
replies: text: Dat geet net. Et wier méi einfach den Text um Spellchecker.lu ze tippen an en duerno am Wiki erapeschen. 86.156.98.235 18:45, 2. Okt. 2010 (UTC)
thread_title:  Programm fir d'Äifeler Reegel 

message: An enger staark vereinfachter Form kann ee soen: 'En /n/ um Enn vum Wuert gëtt ewechgelooss, wann dat Wuert dono net mat engem Vokal oder de Konsonanten / h, d, dsch, t, ts (och: z), tsch/ (= all glottal an alveolar Konsonanten) oder n ufänkt oder direkt dono e Sazzeeche kënnt (z.B. Komma, Punkt, Klamer, etc.).'.
vs
Beispiller, bei deenen den n ëmmer stoe bleift:
* Bei Wierder déi mat de Konsonanten n, d, t, z, h ufänken:
** den Nol, deen Dag, en Tuerm, keen Zement, däin Haus,
* Virun all Sazzeechen bleift den n stoen:
** Dat ass schéin, mä et ass deier.
** Si koumen (wéi ëmmer) ze spéit.
** Do kanns de nëmmen “ mon oeil ” soen.
Entweder den n bleiwt ëmmer stoen, oder e gëtt ewechgelooss. Mee béides ass glaichzaiteg net méiglech.
-- 83.99.121.190 18:27, 16. Dez. 2011 (UTC)
thread_title:  Contresens 

message: Méi einfach erklärt: 9. Lektioun: United Zoah! (RTL - 21.06.2013, 11:00) --Bdx (Diskussioun) 13:48, 30. Jul. 2013 (UTC)
thread_title: RTL.lu
Diskussioun:Camauro

message: Aus der de-Wiki "Der Camauro ...". Aus dem SPIEGEL-online:"... das Kamauro, eine traditionelle Hermelinmütze, ". --Cornischong 16:03, 22 Dezember 2005 (UTC)
replies: text: : an der weiblecher Form "die Kamauro" hun ech et och fonnt ?! http://www.netzeitung.de/entertainment/people/374040.html Myriam 16:36, 22 Dezember 2005 (UTC)
Italieenesch wierder op -o si männlech; wann een d'latiniséiert Form op -um am Hannerkapp huet, mat enger liter tendenz zum Sächlechen hin...
Zinneke
thread_title: Untitled
Diskussioun:Chambre de commerce

message: Also wa mer d'Chambre de Commerce schonn iwwersetzen, misst et dann net sinn "Handelskummer"? Myriam 07:37, 23 Dezember 2005 (UTC)
U sech hues de natierlech Recht. Ech hu mech just (bis elo) zeréckgehalen, well an eise Medien effektiv dauernd vun "Handelskammer" geschwat gëtt. --Otets♣ 09:47, 23 Dezember 2005 (UTC)
Am Luxemburger Wörterbuch steet "Handelskammer" an net "Handelskummer"!--Fliedermaus 17:27, 28. Mäe 2008 (UTC)
Fir erauszefannen, wat richteg ass, maache se dat an deene Fäll an der de-Wiki dacks esou: Se ginn déi zwee Begrëffer an de Guggel an, an da kucke se, watfir eng Fassong am meeschten dran ass. Dat ass dann déi richteg. Hei stéing et op déi Manéier 2.270.000 géint 10.  Et bleift natierlech nach d'Méiglechkeet fir e Gottesuerteel. --Cornischong 17:42, 28. Mäe 2008 (UTC)
D'Statistik ass an dësem Fall gefälscht wëll vun deenen 2.270.000 mol wou "Handelskammer" ze fannen ass den Text ronderëm meeschtens net op lëtzebuergesch ass.
Op lëtzebuergesch misst et awer och "Handelskammer" sinn, oder ass "Handelskummer" an engem Dictionnaire ze fannen ? Léiwer geséich ech awer dat méi offiziellt "Chambre de Commerce".--Fliedermaus 18:10, 28. Mäe 2008 (UTC)
replies: text: :Den DFL seet op Säit 89 Handelskummer.  Hëlleft dat weider?  Les Meloures 18:20, 10. Abr 2008 (UTC)

text: Mol nodenken hëlleft och. Dat wat am Däitsche Kammer heescht, ass bei eis eng "Kummer". Well um Krautmaart awer kee wëll gekummert sinn, nenne mer dat "Chamber". Heiansdo kënnt mer munneges esou terribel preisesch vir. --Cornischong 23:32, 10. Abr 2008 (UTC)
replies: text: ::Moien da proposéieren ech Chambre de Commerce ze huelen, an d'Beruffschamber och op de komplette franséische Lemma ëmzedeefen. Fir mech geseet et sech nett gutt un, wa mer an deene Saachen esou e Sproochemitschmatsch hunn.  Les Meloures 05:46, 11. Abr 2008 (UTC)
Am Henri Rinnen sengem DFL (1988) stinn op der Säit 154 d'Wieder: Handelskammer, Kompensatiounskammer, Handwierkskammer ...--Fliedermaus 17:15, 22. Jan. 2009 (UTC)

message: De Lemma vun dëser Säit ass schonn e puermol geännert ginn: vun Handelskammer → Chambre de commerce → Chambre de commerce Luxembourg → Chambre de Commerce du Grand-Duché de Luxembourg → Chambre de commerce du Grand-Duché de Luxembourg. Am Handelsregëster (lbr.lu) heescht se just Chambre de commerce an och am Gesetz vun 1924 gëtt se esou genannt. Wou kënnt op eemol den « du Grand-Duché de Luxembourg » hier? Oder hunn ech eppes iwwersinn? Déi aner Beruffschamberen hunn de Suffix och net am Lemma. Sollte mer eis net op dat néidegst eenegen: Chambre de commerce? GilPe (Diskussioun) 07:53, 13. Sep. 2020 (UTC)
replies: text: :Ech hu mol nogekuckt wéi se an anere Länner heeschen. Wéi et schéngt ass Lëtzebuerg dat eenzegt Land wou se just Chambre de commerce heescht, an deemno der Ännerung näischt am wee steet. Gëtt geréckelt. --Les Meloures (Diskussioun) 08:06, 13. Sep. 2020 (UTC)
thread_title:  Offiziellen Numm
Diskussioun:Gehaansdag

message: Ech hat gezéckt fir den "Hellege Jang" ze schreiwen, kléngt e bëssen ongewinnt. Solle mer eise Groussherzog dann elo och "Heng" nennen? ;-)) 
Nach eppes anëscht: Ech huelen mol un dat d'Wuert "Gehaan" warscheinlech vu "Johann" resp. "Johannes" ofgeleet as? As awer wuel ze spekulativ fir dat hei dran ze setzen, oder? Leider hun ech och im Internet näischt driwwer fonnt. Myriam 11:00, 23 Dezember 2005 (UTC)
"Gehan" kënnt sécher vu "Io(h)annes", am ale Franséische gëtt et jo och d'Form "Jehan". Kuck och Gehaansbierg -> Mont Saint Jean.
"Hellege Jang": Jang ass eng allgemeng geleefeg Varaint am Lëtzebuergeschen fir dëse Virnumm. Bei "liewege" Leit hale mer eis besser drunn, wéi se sech selwer nennen, oder un deen Numm, ënnert deem se bekannt sinn. "Groussherzog Heng" wir deemno, imho, e bësse vill mat den Hoer erbäigezunn. --Zinneke.
thread_title: Untitled
Diskussioun:Martelange

message: Mat dësem a besonnesch deem "anere" Maarteleng kréie mer nach eppes ze maufelen. Wa mer der belscher Uertschaft e lëtzebuergeschen Numm ginn, muss et M"aa"rteleng sinn. Mee bei der lëtzebuerger Uertschaft gëtt et méi quokeleg. Am Vollek gëtt se Maartel genannt, mee et misst Maartel/Rombech (off. Martelange/Rombach) sinn. Mär ernimmen am "Rammerech"-Artikel niewent "Rombech, Rombach/Martelange" nach e "Haut/Martelange". De Josy Braun kennt nëmmen e "Maarteleng". (vum Cornischong de 24. Dezember 2005)
"Zu Gremeleng oder Grëmelcher": Wou ass dat dann nees? --Cornischong 10:59, 29 September 2006 (UTC)

message: Et gëtt Zäit, datt mer eis emol op den Datum vun der Camionsexplosioun eenegen. De P.J. Muller gëtt a sengem "Tatsache aus der Geschichte Luxemburgs" den 21. August 1967 un a schreift vu "40.000 Liter Benzin". Hei ( http://users.swing.be/guyde/pages/martel5.htm ) steet et wier den 31. August gewiescht. Eemol war et sonndes déi aner Kéier méindes.--Cornischong 13:24, 7 Mee 2007 (UTC)
replies: text: :De swing.be schreift uewen den 31. August an drënner den 21. August. An dat sollt den Artikel vum Bernard Meeus aus dem 
Le Soir Illustré vum Mercredi 19 Août 1992 sinn. --Cornischong 13:48, 7 Mee 2007 (UTC)
replies: text: :Wa mer eis eens sinn dass et am August 1967 war, da war den 21. e Méindeg an den 31. en Donneschdeg. Normalerweis komme méindes net vill Leit an der Mëttesstonn aus der Kierch, mee, well et soll Kiirmesméinden gewiescht sinn, ass dat trotzdeem méiglech. Also ass d'Wahrscheinlechkeet ganz grouss datt d'Accident Méindes, 21. August 1967 geschitt ass. --Pecalux 15:30, 7 Mee 2007 (UTC)

text: :Ma da sinn ech berouegt. --Cornischong 15:38, 7 Mee 2007 (UTC)
thread_title:  Oder a awer vläicht net
Kategorie Diskussioun:Sängerinnen a Sänger - Klassesch Musek

message: Kéint een dës Kategorie net "Klassesch Sänger" oder "Sänger vu Klassescher Musek" nennen - dat wier méi kuerz a géif sech besser bäi déi aner Kategorien areien? --Otets ♣ 16:28, 26 Dezember 2005 (UTC)
replies: text: :Dat war keng Fausse-couche", mee do huet gëscht d' Let's-Wiki-Kommissioun: Klassesch Musek Stonnen (!!!) driwwer gebruckt (an emol d'Kategorien nei opgerëselt!!) , an all Variante goufe bannen- a baussegedréit. "Klassesch Sänger": Och wann se "Klassesch Musek" sangen, sinn et awer keng "Klassesch Sänger" (an zwar a kenger Sprooch); datt et Sänger "vu" klassescher Musek sollte sinn, stëmmt hannen a vir net; se liewe villäicht "vu" klassescher Musek, mee et gëtt sécher keng Sänger "vun" Jazz, oder "vu" Rock. Fazit: Net un d'Perfektioun kraze goen :-)   --Cornischong 16:47, 26 Dezember 2005 (UTC)
replies: text: :An den Ausdrock "Operesänger" (deen een nuets an der transmuselanescher Wiki begéine kann), ass absoluten %£*$¬ , well déi sougenannt "Klassesch Musek" mat Operen ze verwiesselen muss "engem gi sinn". --Cornischong 16:52, 26 Dezember 2005 (UTC)
"Sänger (Klassesch Musek)" - d'Sängerinne wieren do matgemengt, an den Ënnerkategorië gëtt dann differenzéiert? --Otets ♣ 17:07, 26 Dezember 2005 (UTC)
Oder Klassiksänger villeicht??   Sänger a Sängerinnen sollten souwisou an eng Kat. faalen, ech verstinn guer net firwat dat soll getrennt sinn, oder eenzel ernimmt ginn --Alexandra 17:47, 26 Dezember 2005 (UTC)
thread_title:  Untitled
Diskussioun:Drockknapp

message: Iergendeng Kéier huet iergendeen iergendwéi "Kniks" fir en Drockknapp gesot. Ee Bléck an d' Luxemburger Wörterbuch (Band 2; Liwwerung XII vum September 1962), a mer wëssen, datt an der Haaptstad an am Weste vum Land "Knicks" (an zwar mat engem kuerzen i) "GESOT" gëtt. Well mär eis hei an der Wikipedia mat der "SCHREIFweis" ofginn, an net mat ënnerdialektologesche Froen, brauche mer eis beim Artikel "Kniddel" net mam Éisleker "Kniäddel" an net mat der "Knedel" oder mat der "Knidel" oder "Kniedel" ofzeginn. Well et wäert sech Iergendee fannen, deen zielt, seng Ditti hätt "Knuoauuedel" dofir gesot (awer net geschriwwen). An der däitscher Wiki hunn se fir "Jicken" och net  Abbas  Glaserle Knökerne  Pinken Agat 	Glasmöpsle Kugelich Pinker Agätle Gligger Kugerln Pitten Alabaster Glitzer Kug'la Püs Arbe Glubatze Kügele Ribbling Arveln Glubätze Kuller Rigele
Balasch-Kügele 	Glucker Kullern Roller Balladde Glückerle Kullerschösse Rudler Ballietle Gluckser Kurgele Rugele Ballüetle Gluggere Labaster Schibbeln Bamber 	Glutzer 	Lehmer Schieter Basche Gnätscher Lehmschieter 	Schippelkugeln Baster 	Grübeln Leime 	Schisser Bäsken Gstunzn Löper Schlicker Batterle Guggerle Malle Schnellkugeln Batzen Gullern Märbel Schneller Bätzerle Häuer 	Mardel 	Schnellerles Becker 	Heuer 	Marfel 	Schnippskugeln Beckerle Heuerkes Marmel Schullern Bickel Heuerte Marmelstein 	Schusser Bitscher 	Hüpfer 	Marrel 	Schußgullern
Blotzer Hurgele Marvele Schutter Blutzer Judaslöper 	Märweli 	Spatzkugeln
Bocker 	Judenlöper 	Merbel 	SpeckerBolle 	Kattel 	Mermel 	StahlerBöllele 	Kaulen 	Mock Stalla
Bomber 	Keiten 	Mockel 	Steinis Bommer 	Kertscher 	Mockes 	Steinlinge Bötze 	Keulichen Mögesle StennertBucker 	Kichele 	Mörbel 	Stich Butzer 	Killeken 	Mörmel 	Stoiles
Chlurä 	Kitschekugeln 	Mörres 	Stoinling Chlüre 	Kitschen 	Mörzchen 	Stoinis
Chlürli Klecker Mös Tacker Dagger Klicker Muckel Tippkugel Datschisser 	Klickkerner 	Murbili Toner Dechsenkugeln 	Klickertle 	Murmeln Tonschieter Dotz 	Klickstein 	Murmer 	Triller Dotzer 	Klipperkugeln 	Neckel 	Truller Dötze 	Klunker Neggl 	Tischipperkugeln Draller 	Knepper Nicker 	Wackeln Driller 	Knetscher Nickerkugeln 	Wagge Duckser 	Knicker Ömmern 	Warbel Dums 	Kniggel 	Padder 	Wärbel Dümse 	Knippe 	Päppken Wärmele Duxer 	Knippel Picker 	Werwel Fränkef 	Knippen Pickheuer Werwerl Fugger Knipperkugeln Pieckser Wetzel Glaser 	Knippsteine 	Piken 	Wurmeln, mee nëmme "Murmeln". --Cornischong 15:49, 2 Januar 2006 (UTC)
thread_title:  Iwwer Sproochweis a Schreifweis